01000072201020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 7 

22 Ιανουάριου 2002 

Κατόπιν του υττ’ αριθ. οικ. 2/9948/0025/20.2.2002 εγγράφου του Υπουργείου Οικονομικών, το παρόν ΦΕΚ επανεκτυπώθηκε, 
λόγω σφάλματος στις απεικονίσεις της κοινής (Ευρωπαϊκής) όψης των κερμάτων Ευρώ. 

Κάθε προηγούμενη εκτύπωση καταργείται. 

-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 12 
Περιγραφή των παραστάσεων και διαχείριση 
των κερμάτων ευρώ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 106 παράγραφος 2 της Συν¬ 
θήκης για την ίδρυση της Ευρωπαϊκής Κοινότητας. 

2. Τις διατάξεις του κανονισμού του Συμβουλίου (ΕΚ) 
αριθ. 974/1998 της 3ης Μαΐου 1998 «γιατην εισαγωγή του 
ευρώ» (ΕΕ Ι_ 139 της 11.5.1998 σ. 1), όπως έχει τροποποιη¬ 
θεί με τον κανονισμό του Συμβουλίου (ΕΚ) αριθ. 
2596/2000 της 27ης Νοεμβρίου 2000 (ΕΕ Ι_ 300 της 
29.11.2000 σ.2). 

3. Τις διατάξεις του κανονισμού του Συμβουλίου (ΕΚ) 
αριθ. 975/1998 της 3ης Μαΐου 1998 «για την ονομαστική 
αξία και τις τεχνικές προδιαγραφές των κερμάτων σε ευ¬ 
ρώ που πρόκειται να κυκλοφορήσουν (ΕΕ Ι_ 139 της 
11.5.1998 σ.6), όπως έχει τροποποιηθεί με τον κανονισμό 
του Συμβουλίου (ΕΚ) αριθ. 423/1999 της 22.2.1999 (ΕΕ Ι_ 
52της 27.2.1999, σ.2). 

4. Τις από 21 Ιουνίου 1996 και 16 Ιουνίου 1997 αποφά¬ 
σεις του Ευρωπαϊκού Συμβουλίου σχετικά με τα σχέδια 
της κοινής και της εθνικής όψης των κερμάτων ευρώ. 

5. Τις διατάξεις των άρθρων 1,2,3 και παρ. 1 του άρθρου 
4του Ν. 2948/2001 «Κυκλοφορίατραπεζογραμματίων και 
κερμάτων ευρώ και φορολογικές ρυθμίσεις για την εισα¬ 
γωγή του ευρώ (ΦΕΚ 242 Α')». 

6. Τις διατάξεις της παρ. 2 του άρθρου δεύτερου του 
Ν.Δ. 488/74 «Περί κυρώσεως της μεταξύ του Ελληνικού 
Δημοσίου κοίτης Τράπεζας της Ελλάδος υπογραφείσης 
την21η Ιουνίου 1973 Συμβάσεωςδι’ής ρυθμίζονται τα της 
κοπής μεταλλικών κερμάτων του Δημοσίου και άλλων τι- 
νών διατάξεων» (ΦΕΚ 203Α'). 

7. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α) που προ¬ 
στέθηκε με το άρθρο 27 του Ν. 2081/92 (ΦΕΚ 154Α) και 
τροποποιήθηκε με το άρθρο 1 παρ. 2 εδάφ. α του Ν. 
2469/97 (ΦΕΚ38Α). 

8. Την αριθμ. 1100383/1330/Α0006/31.10.2001 (ΦΕΚ 
1485 Β') κοινή απόφαση του Πρωθυπουργού και Υπουρ¬ 


γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

9. Το γεγονός ότι από τη θέση σε κυκλοφορία από 
1.1.2002 των κερμάτων ευρώ που θα εκδόσει η Ελλάδα 
προκαλείται δαπάνη σε βάρος του ειδικού φορέα 23-200 
του ΚΑΕ 3331 του Υπουργείου Οικονομικών, το ύψος της 
οποίας δεν μπορεί να καθοριστεί. 

10. Την 683/2001 γνωμοδότηση του Συμβουλίου Επι¬ 
κράτειας μετά από πρόταση του Υφυπουργού Οικονομι¬ 
κών αποφασίζουμε: 

Άρθρο 1 

ΠΑΡΑΣΤΑΣΕΙΣ 

I. ΠΕΡΙΓΡΑΦΗ ΕΘΝΙΚΗΣ ΟΨΗΣ ΚΕΡΜΑΤΩΝ ΚΥΚΛΟΦΟ¬ 
ΡΙΑΣ ΕΥΡΩ 

Τα θέματα των εθνικών παραστάσεων της πρώτης σει¬ 
ράς των κερμάτων ευρώ που θα εκδόσει η Ελλάδα χωρί¬ 
ζονται σε τρεις ενότητες: 

Α' ενότητα: Ναυτιλία: 1,2 και 5 λεπτά του ευρώ (χάλκινα) 

Β'ενότητα: Πολιτική: 10,20 και 50 λεπτά του ευρώ(μηνι- 
κελιούχο κράμα - ΝοΓάϊο ροΙά) 

Γ' ενότητα: Αρχαιότητα: 1 και 2 ευρώ (διμεταλλικά) 

Κέρμα του 1 λεπτού του ευρώ 

Στο κέντρο του κέρματος και προς τα πάνω, απεικονίζε¬ 
ται αθηναϊκή τριήρης (πολεμικό πλοίο της αρχαίας Ελλά- 
δας). 

Κάτω από το πλοίο, σε οριζόντια διάταξη, αναγράφο¬ 
νται ο αριθμός 1 και η λέξη ΛΕΠΤΟ (ονομαστική αξία). 

Επάνω αριστερά υπάρχει ο αριθμός 2002 (έτος κοπής) 
και αμέσως από κάτω το σήμα του Νομισματοκοπείου (αν¬ 
θέμιο). 

Στην περιφέρεια του κέρματος, σε κανονική κυκλική 
διάταξη, υπάρχουν τα δώδεκα αστέρια της Ευρωπαϊκής 
Ενωσης (σύμβολο ενότητας των κρατών μελώντης Ε.Ε.) 

Κέρμα των 2 λεπτών του ευρώ 

Στο κέντρο του κέρματος και προς τα πάνω, απεικονίζε¬ 
ται κορβέτα (ή Δρόμων ιστιοφόρου που χρησιμοποιήθηκε 
κατά την Επανάσταση του 1821). 

Κάτω από το πλοίο, σε οριζόντια διάταξη, αναγράφο¬ 
νται ο αριθμός 2 και η λέξη ΛΕΠΤΑ (ονομαστική αξία). 

Αριστερά του αριθμού 2 υπάρχει το σήμα του Νομισμα¬ 
τοκοπείου και επάνω δεξιά ο αριθμός 2002 (έτος κοπής). 

Στην περιφέρεια του κέρματος, σε κανονική κυκλική 
διάταξη, υπάρχουν τα δώδεκα αστέρια της Ευρωπαϊκής 
Ένωσης. 

Κέρμα των 5 λεπτών του ευρώ 

Στο κέντρο του κέρματος και προς τα κάτω, απεικονίζε¬ 
ται σύγχρονο εμπορικό πλοίο (δεξαμενόπλοιο). 

Επάνω από το πλοίο, σε οριζόντια διάταξη, αναγράφο¬ 
νται ο αριθμός 5 και η λέξη ΛΕΠΤΑ (ονομαστική αξία). 

Κάτω από τη λέξη ΛΕΠΤΑ, δεξιά, υπάρχει ο αριθμός 
2002 (έτος κοπής). 

Στην κάτω αριστερή πλευρά του κέρματος υπάρχει το 
σήμα του Νομισματοκοπείου (ανθέμιο). 

Στην περιφέρεια του κέρματος, σε κανονική κυκλική 
διάταξη, υπάρχουν τα δώδεκα αστέρια της Ευρωπαϊκής 
Ενωσης. 

Κέρμα των 10 λεπτών του ευρώ 

Στο κέντρο του κέρματος, απεικονίζεται η προτομή του 
Ρήγα Φεραίου - Βελεστινλή. Στο κάτω μέρος της προτο¬ 
μής (επάνω στο ρούχο), ημικυκλικά και εσώγλυφα, ανα¬ 
γράφεται το όνομα ΡΗΓΑΣ ΦΕΡΑΙΟΣ. 

Στη δεξιά πλευρά, στη μέση του νομίσματος, αναγρά¬ 
φεται ο αριθμός 10 και αμέσως από κάτω η λέξη ΛΕΠΤΑ 
(ονομαστική αξία). Επάνω από την ονομαστική αξία υπάρ¬ 
χει το σήμα του Νομισματοκοπείου (ανθέμιο). 

Στην αριστερή πλευρά, λίγο κάτω από τη μέση του κέρ¬ 
ματος, υπάρχει ο αριθμός 2002 (έτος κοπής). 

Στην περιφέρεια του κέρματος, σε κανονική κυκλική 
διάταξη, υπάρχουν τα δώδεκα αστέρια της Ευρωπαϊκής 
Ενωσης, εκ των οποίων τα τρία εσώγλυφα στο κάτω μέ¬ 
ρος της προτομής του Φεραίου. 

Κέρμα των 20 λεπτών του ευρώ 

Στο κέντρο του κέρματος, απεικονίζεται η προτομή του Ιω¬ 
άννη Καποδίστρια. Στο κάτω μέρος της προτομής, ημικυκλι¬ 
κά και εσώγλυφα, αναγράφεται το όνομα I. ΚΑΠΟΔΙΣΤΡΙΑΣ. 

Στη δεξιά πλευρά, στη μέση του νομίσματος, αναγρά¬ 
φεται ο αριθμός 20 και αμέσως από κάτω η λέξη ΛΕΠΤΑ 
(ονομαστική αξία). 

Στην αριστερή πλευρά, λίγο κάτω από τη μέση του κέρ¬ 
ματος, υπάρχει ο αριθμός 2002 (έτος κοπής) και πάνω 
από αυτό το σήμα του Νομισματοκοπείου (ανθέμιο). 

Στην περιφέρεια του κέρματος, σε κανονική κυκλική 
διάταξη, υπάρχουν τα δώδεκα αστέρια της Ευρωπαϊκής 
Ενωσης, έκτων οποίωντα δύο εσώγλυφα στο κάτω μέρος 
της προτομής του Καποδίστρια. 

Στην εξωτερική περιφέρεια του κέρματος (στεφάνη), 
σε κανονική κυκλική διάταξη, υπάρχουν επτά ελλείψεις 
(ισπανικό λουλούδι - μαργαρίτα), για να γίνεται το κέρμα 
αναγνωρίσιμο και από άτομα με ειδικές ανάγκες. 

Κέρμα των 50 λεπτών του ευρώ 

Στο κέντρο του κέρματος και προς τα δεξιά απεικονίζε¬ 
ται η προτομή του Ελευθέριου Βενιζέλου. Κάτω δεξιά της 
προτομής (επάνω στο ρούχο), ημικυκλικά και εσώγλυφα, 
αναγράφεται το όνομα ΕΛ. ΒΕΝΙΖΕΛΟΣ. 

Στη μέση και αριστερά αναγράφεται ο αριθμός 50 και 
αμέσως από κάτω η λέξη ΛΕΠΤΑ (ονομαστική αξία). 

Κάτω από την ονομαστική αξία, αριστερά, υπάρχει ο 
αριθμός 2002 (έτος κοπής). 

Στη δεξιά πλευρά του κέρματος, λίγο κάτω απάτη μέση 
(πίσω από το κεφάλι του Βενιζέλου), υπάρχει το σήμα του 
Νομισματοκοπείου (ανθέμιο). 


Στην περιφέρεια του κέρματος, σε κανονική κυκλική 
διάταξη, υπάρχουν τα δώδεκα αστέρια της Ευρωπαϊκής 
Ενωσης, εκ των οποίων τα τρία εσώγλυφα στο κάτω μέ¬ 
ρος της προτομής του Βενιζέλου. 

Κέρμα του 1 ευρώ 

Στο κέντρο, τον πυρήνα, του κέρματος (χαλκονικέλιο), 
απεικονίζεται η «Γλαύκα», αρχαίο αθηναϊκό τετράδραχμο 
(νόμισμα μέσα στο νόμισμα). 

Στα δεξιά της γλαύκας (εντός του αρχαίου νομίσματος) 
αναγράφονται εσώγλυφα ο αριθμός 1 και αμέσως από κά¬ 
τω η λέξη ΕΥΡΩ (ονομαστική αξία), όπου το μισό γράμμα 
Ω της λέξης ΕΥΡΩ είναι εξώγλυφο, εκτός του αρχαίου νο¬ 
μίσματος αλλά εντός του πυρήνα (χαλκονικελίου). Επίσης 
εντός του πυρήνα, επάνω από το αρχαίο νόμισμα υπάρχει 
το σήμα του Νομισματοκοπείου (ανθέμιο). 

Στην ορειχάλκινη περιφέρεια του κέρματος (δακτύ¬ 
λιος), σε κανονική κυκλική διάταξη, υπάρχουντα δώδεκα 
αστέρια της Ευρωπαϊκής Ενωσης, και στο κάτω μέρος αυ¬ 
τής, με ενδιάμεση παρεμβολή, το έτος κοπής 2002, ημικυ¬ 
κλικά, ως εξής: 20 * 02. 

Κέρμα των 2 ευρώ 

Στο κέντρο, τον πυρήνα, του κέρματος (ορείχαλκος), 
απεικονίζεται η Ευρώπη επί ταύρου" (θέμα απάτην ελλη¬ 
νική μυθολογία: η αρπαγή της Ευρώπης από τον Δία με¬ 
ταμορφωμένο σε ταύρο), από ψηφιδωτό της Σπάρτης, με 
ημικυκλική αναγραφή στο επάνω μέρος αριστερά: ΕΥΡΩ¬ 
ΠΗ. 

Στο επάνω μέρος, δεξιά, υπάρχει το σήμα του Νομισμα¬ 
τοκοπείου (ανθέμιο). 

Στο κάτω μέρος, σε οριζόντια διάταξη, αναγράφονται: 
ο αριθμός και η λέξη 2 ΕΥΡΩ (ονομαστική αξία), η δε αρι¬ 
στερή γωνία του αριθμού 2 περνάει ελαφρώς από τον 
ορειχάλκινο πυρήνα του κέρματος στην περιφέρεια (χαλ¬ 
κονικέλιο). 

Στην περιφέρεια του κέρματος - δακτύλιο - (χαλκονικέ¬ 
λιο), σε κανονική κυκλική διάταξη, υπάρχουντα δώδεκα 
αστέρια της Ευρωπαϊκής Ενωσης, και στο κάτω μέρος, με 
ενδιάμεση παρεμβολή, το έτος κοπής 2002, ημικυκλικά, 
ως εξής: 20 * 02. 

Στη στεφάνη του κέρματος υπάρχει η επιγραφή: ΕΛΛΗ¬ 
ΝΙΚΗ ΔΗΜΟΚΡΑΤΙΑ *. 

II. ΠΕΡΙΓΡΑΦΗ ΚΟΙΝΗΣ ΟΨΗΣ ΤΩΝ ΚΕΡΜΑΤΩΝ ΚΥ¬ 
ΚΛΟΦΟΡΙΑΣ ΕΥΡΩ 

Κέρματα του 1, των 2 και των 5 λεπτών του ευρώ 

Στα κέρματα του 1, των 2 και των 5 λεπτών του ευρώ, ο 
αριθμός που αντιπροσωπεύει την ονομαστική αξία του 
κέρματος εμφανίζεται στο αριστερό μέρος της κοινής 
όψης. Άνω δεξιά του αριθμού αυτού αναγράφονται ορι- 
ζοντίως οι λέξεις «ΕΙΙΒΟ ΟΕΝΤ». Η λέξη «ΟΕΝΤ» είναι το¬ 
ποθετημένη κάτω από τη λέξη «ΕΙΙΒΟ», αναγράφεται δε 
με μεγαλύτερους χαρακτήρες και με ακόμη μεγαλύτερο 
το αρχικό κεφαλαίο «Ο». Κάτω από τον αριθμό έξι ευθείες 
γραμμές διατρέχουν διαγωνίως από κάτω αριστερά προς 
τα άνω δεξιά την όψη των κερμάτων. Πάνω στις γραμμές 
αυτές είναι τοποθετημένα δώδεκα αστέρια, ανά ένα λίγο 
πριν από την άκρη κάθε γραμμής. Κάτω δεξιά, το μεσαίο 
τμήμα των γραμμών επικαλύπτεται από την υδρόγειο, 
όπου προβάλλεται ανάγλυφα η Ευρωπαϊκή Ένωση. Τα 
αρχικά «Ι_Ι_» του χαράκτη εμφανίζονται κάτω από το τε¬ 
λευταίο αστέρι προς τα δεξιά του κέρματος. 

Κέρματα των 10, 20 και 50 λεπτών του ευρώ 

Στα κέρματα των 10,20 και 50 λεπτών του ευρώ, ο αριθ¬ 
μός που αντιπροσωπεύει την ονομαστική αξία του κέρμα¬ 
τος εμφανίζεται στο δεξιό μέρος της κοινής όψης. Κάτω 
από τον αριθμό αυτό αναγράφονται οριζοντίως οι λέξεις 
«ΕΙΙΒΟ ΟΕΝΤ». Η λέξη «ΟΕΝΤ» είναι τοποθετημένη κάτω 
από τη λέξη «ΕΙΙΒΟ», αναγράφεται δε με μεγαλύτερους 
χαρακτήρες και με ακόμη μεγαλύτερο το αρχικό κεφα¬ 
λαίο «Ο». Έξι ευθείες γραμμές διατρέχουν κατακόρυφα 
το αριστερό μέρος της όψης των κερμάτων. Πάνω στις 
γραμμές αυτές είναι τοποθετημένα δώδεκα αστέρια, ανά 
ένα λίγο πριν από την άκρη κάθε γραμμής. Το μεσαίο και 
άνω τμήμα των γραμμών επικαλύπτεται από αναπαρά¬ 
σταση της Ευρωπαϊκής Ένωσης, όπου διακρίνονται χωρι¬ 
στά τα 15 κράτη - μέλη. Τα αρχικά «Ι_Ι_»του χαράκτη εμφα¬ 
νίζονται μεταξύ του αριθμού που αντιπροσωπεύει την 
ονομαστική αξία και της περιφέρειας του κέρματος στη 
δεξιά πλευρά. 

Κέρματα του 1 και των 2 ευρώ 

Στα κέρματα του 1 ευρώ και των 2 ευρώ, ο αριθμός που 
αντιπροσωπεύει την ονομαστική αξία του κέρματος ανα¬ 
γράφεται στο αριστερό μέρος της κοινής όψης. Έξι ευ¬ 
θείες γραμμές διατρέχουν κατακόρυφα το δεξιό τμήμα 
της όψης των κερμάτων. Πάνω σ’ αυτές τις γραμμές είναι 


τοποθετημένα δώδεκα αστέρια, ανά ένα λίγο πριν απάτην 
άκρη κάθε γραμμής. Στο δεξιό μέρος της όψης των κερ¬ 
μάτων αναπαριστάται η Ευρωπαϊκή Ένωση, όπου με λε¬ 
πτή γραμμή σημειώνονται τα σύνορα των κρατών - μελών 
και το δεξιό μέρος της αναπαράστασης επικαλύπτει το 
μεσαίο τμήμα των γραμμών. Η λέξη «ΕΙΙΒΟ» αναγράφεται 
οριζοντίως στο μέσον του δεξιού μέρους της όψης των 
κερμάτων. Κάτω από το γράμμα «Ο» της λέξης «ΕΙΙΒΟ», 
προς τα δεξιά και κοντά στην περιφέρεια του κέρματος, 
αναγράφονται τα αρχικά «Ι_Ι_» του χαράκτη. 

Άρθρο 2 

Οι ποσότητες των κερμάτων κυκλοφορίας ευρώ, όταν 
παραδοθούν από το Ελληνικό Δημόσιο στην Τράπεζα της 
Ελλάδος, τίθενται σε κυκλοφορία από αυτή ανάλογα με 
τις ανάγκες των συναλλαγών, το δε προϊόν από τη διάθε¬ 
σή τους μεταφέρεται σε πίστωση του σχετικού λογαρια¬ 
σμού του Ελληνικού Δημοσίου που τηρείται σ’ αυτή, σύμ¬ 
φωνα με οδηγίες του Υπουργού Οικονομικών. 

Άρθρο 3 

Στο παρόν προσαρτάται παράρτημα στο οποίο απεικο¬ 
νίζονται οι παραστάσεις της κοινής όψης και των εθνικών 
όψεων των κερμάτων ευρώ όλων των χωρών της ζώνης 
του ευρώ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ 

ΚΟΙΝΗ ΟΨΗ (ΕΥΡΩΠΑΪΚΗ) ΚΕΡΜΑΤΩΝ ΕΥΡΩ 








Πραγματικές διαστάσεις του κέρματος 

Διάμετρος: 25,75 ηηηη 
Ύψος στεφάνης: 2,20 ιγίγγι 


Πραγματικές διαστάσεις του κέρματος 

Διάμετρος: 23,25 ιίπιπ 
Ύψος στεφάνης: 2,33 ιγίγγι 


Πραγματικές διαστάσεις του κέρματος 

Διάμετρος: 24,25 ιτίππ 
Ύψος στεφάνης: 2,38 ιίπιπ 


Πραγματικές διαστάσεις του κέρματος 

Διάμετρος: 22,25 γπγπ 
Ύψος στεφάνης: 2,14 ιπιπ 


Πραγματικές διαστάσεις του κέρματος 

Διάμετρος: 19,75 ηηηη 
Ύψος στεφάνης: 1,93 ηηηη 



Πραγματικές διαστάσεις του κέρματος 

Διάμετρος: 21,25 ηηηη 
Ύψος στεφάνης: 1,67 ηηηη 



Πραγματικές διαστάσεις του κέρματος 

Διάμετρος: 18,75 ηηηη 
Ύψος στεφάνης: 1,67 ηηηη 



Πραγματικές διαστάσεις του κέρματος 

Διάμετρος: 16,25 ηηηη 
Ύψος στεφάνης: 1,67 ηηηη 
























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


57 


ΒΕΛΓΙΟ 



ΕΘΝΙΚΕΣ ΟΨΕΙΣ ΚΕΡΜΑΤΩΝ ΕΥΡΩ 


ΓΕΡΜΑΝΙΑ 


ΕΛΛΑΔΑ 





ΙΣΠΑΝΙΑ 















58 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΓΑΛΛΙΑ 


ΙΡΛΑΝΔΙΑ 


ΙΤΑΛΙΑ ΛΟΥΞΕΜΒΟΥΡΓΟ 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΟΛΛΑΝΔΙΑ 


ΑΥΣΤΡΙΑ 


ΠΟΡΤΟΓΑΛΙΑ 


ΦΙΝΛΑΝΔΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4 

Η ισχύς του παρόντος διατάγματος αρχίζει από την 
ημερομηνία δημοσίευσής του στην Εφημερίδα της Κυ¬ 
βέρνησης. 

Στον Υφυπουργό των Οικονομικών αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 17 Ιανουάριου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




